open-index/open-wikipedia-markdown huggingface dataset:
סטיבנסון ארצ'ר (1827–1898)

**סטיבנסון ארצ'ר** (באנגלית: **Stevenson Archer**; 28 בפברואר 1827 – 2 באוגוסט 1898) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מחוז הקונגרס השני של מרילנד במשך ארבע קדנציות מ-1867 עד 1875. הוא כיהן כחבר בבית הנבחרים של מרילנד וכגזבר מרילנד. הוא היה בעל עבדים.

## ביוגרפיה
### ראשית חייו
סטיבנסון ארצ'ר נולד במדיקל הול, מחוז הרפורד, מרילנד, ליד צ'רצ'וויל, ב-28 בפברואר 1827, לפמליה ב. (לבית הייז) ולסטיבנסון ארצ'ר. אביו וסבו של ארצ'ר, ג'ון ארצ'ר, היו שניהם חברי קונגרס ממרילנד. אחותו, פמליה ה. ארצ'ר, הייתה אמו של ג'ורג' ארל צ'מברלין, מושל אורגון ה-11 וחבר הסנאט של ארצות הברית במשך שתי קדנציות.

ארצ'ר למד באקדמיית בל אייר, וב-1848 השלים את לימודיו במכללת פרינסטון. הוא למד משפטים במשרדו של אוטו סקוט בבל אייר, והתקבל ללשכת עורכי הדין בשנת 1850, והחל לעסוק בכך באותה שנה.

### קריירה
בשנת 1851 כונן ארצ'ר שותפות עם אדווין ובסטר. בשנת 1853 נבחר כחבר המפלגה הוויגית לבית הנבחרים של מרילנד.

ב-1866 נבחר כמועמד המפלגה הדמוקרטית לבית הנבחרים של ארצות הברית למושב הקונגרס ה-40 ולשלושת הקונגרסים שאחריו, וכיהן מ-4 במרץ 1867 עד 3 במרץ 1875. בשנת 1874 לא הצליח להיבחר מחדש. בשנת 1867 מונה ארצ'ר כשופט בבית המשפט של מחוז ססיל.

בשנת 1886 החליף ארצ'ר את ג'ון ס. גיטינגס כגזבר של מרילנד. ב-1890 הואשם במעילה של 132,000 דולר בכספי המדינה. החקירה גילתה שהוא החזיק איגרות חוב של רכבות לשימוש אישי. הוא הודה באשמה בעבירות עבירות ונידון לחמש שנים בכלא במרילנד. במאי 1894 חנן אותו המושל פרנק בראון. ארצ'ר המשיך לעסוק בעריכת דין בבל אייר עד מותו.

### חיים אישיים
ארצ'ר התחתן עם בלאנש פרנקלין ממחוז סאמנר, טנסי בשנת 1855. היא הייתה ידועה גם בשם ג'יין קייג' פרנקלין. יחד נולדו להם חמישה ילדים.

משפחתו של ארצ'ר התגוררה בהאזל דל ליד בל אייר.

### בערוב ימיו ומותו
ממוזער|210x210 פיקסלים| קברו של ארצ'ר בבית הקברות של הכנסייה הפרסביטריאנית של צ'רצ'וויל
ארצ'ר סבל ממחלות כליות מאז 1893. לאחר שעזב את הכלא במאי 1894, אושפז בבית החולים. ארצ'ר מת ממחלת ברייט ב-2 באוגוסט 1898, בבית החולים העירוני בבולטימור, מרילנד. הוא נקבר בבית הקברות הפרסביטריאני של צ'רצ'וויל.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1827
קטגוריה:אמריקאים שנפטרו ב-1898
נורמן אולר

**נורמן אולר** (בגרמנית: **Norman Ohler**; נולד ב-4 בפברואר 1970) הוא סופר רב מכר גרמני, סופר ותסריטאי שיצירותיו נכללו הרשימת רבי-המכר של הניו יורק טיימס, הידוע בעיקר בזכות ספרו "Blitzed: Drugs in Nazi Germany", שראה אור בלמעלה מ-30 שפות.

## קישורים חיצוניים

## הערות שוליים

קטגוריה:סופרים גרמנים
קטגוריה:תסריטאים
קטגוריה:סגל ניו יורק טיימס
קטגוריה:גרמנים שנולדו ב-1970
טקוארמבו (מחוז)

**מחוז טקוארמבו** (בספרדית: **Departamento de Tacuarembó**) הוא אחד מתשעה עשר המחוזות של אורוגוואי. בירת המחוז היא העיר טקוארמבו.

המחוז ממוקם בצפון מרכז המדינה, גובל במחוז ריברה מצפון מזרח, מדרום בנהר ריו נגרו, המפריד בינו לבין מחוזות סרו לארגו ודורסנו, וממערב גובל במחוזות ריו נגרו, פאיסנדו וסלטו. המחוז הוא הגדול ממחוזות אורוגוואי ושטחו 15,438 קמ"ר. צפיפות האוכלוסייה היא 6.02 תושבים לקמ"ר, והוא המחוז הרביעי הכי פחות צפוף באורוגוואי.

## היסטוריה

תחת ממשלתו של הגנרל מנואל אוריבה, הוקם מחוז טקוארמבו, ב-16 ביוני 1837. המחוז הופרד אז ממחוז פאיסנדו, אך כלל עדיין את החלק שמאוחר יותר הפך למחוז מחוז ריברה. גודלו הסופי נקבע ב-1 באוקטובר 1884, כאשר הוקם מחוז ריברה.

עיר הבירה, טקוארמבו, הוקמה בשנת 1832.

## כלכלה

המחוז בולט בגידול בקר וכבשים, גידולי אורז, וייעור לצורך שיווק עצים. במחוז הוקמו מנסרות ותעשיות נוספות של עץ, בעיקר בעיר הבירה של המחוז.

## דמוגרפיה

על פי מפקד האוכלוסין בשנת 2019 מתגוררים במחוז 92,945 תושבים (מתוכם גברים 45,821 ונשים 47,123).

מספר משקי הבית הפרטיים (נכון למפקד 2011) היה 30,845. גודל משק הבית הממוצע הוא כ-2.9 נפשות.

תוחלת החיים הממוצעת היא 74.35 שנים, מתוכם גברים: 70.33 שנים, ונשים: 78.52 שנים. מספר ילדים ממוצע לאישה: 2.75 ילדים.

### אוכלוסיית הערים הגדולות

ממוזער|אגם מכונה "אגם הכובסות" קרוב לעיר טקוארמבו
[ממוזער|[פסל (יצירה)|פסל בפסו דה לוס תורוס במחוז טקוארמבו סמוך לנהר ריו נגרו]]

רשימת ערים עיקריות והאוכלוסייה בהן (לפי מיפקד 2011):





באוכלוסייה הכפרית ישנם נכון לשנת 2019: 8,277 תושבים.

## ממשל
### מוניציפלית

ראש העיר נבחר בבחירה ישירה, לתקופה של חמש שנים. ויכול לאחר מכן יכול להיבחר מחדש.

### חוקתית

הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר.

### עיריות במחוז (ניהול אזורי)

במחוז קיימים 3 עיריות אזורית.

בעיריות מתקיימים בחירות אחת ל-5 שנים, בהם נבחר ראש העירייה ו-4 חברי מועצה, האחראים על הנושאים המוניציפליים באזור בחירתם.

## אנרגיה

המפעל ההידרואלקטרי רינקון דה בונטה  הוא אחד מארבעת המפעלים ליצור חשמל החשובים ביותר במדינה, הוא ממוקם על נהר ריו נגרו, בגבול בין מחוז טקוארמבו ודורסנו.

## קישורים חיצוניים
* 

* אתר האינטרנט הרשמי של מחוז טקוארמבו (בספרדית)
* טקוארמבו באנציקלופדיה הגאוגרפית של אורוגוואי

## הערות שוליים

טקוארמבו
דיולה גליקאיש

**דיולה גליקאיש** (בהונגרית: **Glykais Gyula**; פומאז, 9 באפריל 1893 – סקסארד, 12 ביוני 1948) היה סייף הונגרי אלוף אולימפי פעמיים (חרב).

## ביוגרפיה
דיולה גליקאיש היה סייף עבור BEAC (מועדון האתלטיקה של אוניברסיטת בודפשט) ו-MAFC (מועדון האתלטיקה והכדורגל של אוניברסיטת בודפשט לטכנולוגיה) משנת 1912. מ-1925 היה חבר במועדון הסייף ע"ש אישטוואן טיסה, ומ-1927 חבר במועדון הסייף סולנוק. מ-1923 היה חבר בנבחרת הונגריה וזכה בשתי אליפויות אולימפיות כחבר בנבחרת החרב ההונגרית.

ב-1927 זכה תחילה במדליית ארד באליפות אירופה.

בשנת 1928 זכה במדליית זהב באולימפיאדת אמסטרדם (1928) בנבחרת ההונגרית שהורכבה מיאנוש גאראי, דיולה גליקאיש, שנדור גומבוש, אטילה פטשאואר, יוז'ף ראדי ואדן טרסטיאנסקי. זו הייתה מדליית הזהב ההונגרית השש-עשרה בתולדות המשחקים האולימפיים והאליפות האולימפית השישית של סייף הונגרי.

באליפות אירופה ב-1929, הוא היה ראשון בתחרות האישית.

ב-1930 זכה במקום הראשון כקבוצה באליפות אירופה הצבאית ואחר כך באליפות אירופה.

הוא חזר על הצלחתו שנה לאחר מכן באולימפיאדת לוס אנג'לס (1932). נבחרת הונגריה שהורכבה אלדר גרביץ', דיולה גליקאיש, אנדרה קאבוש, ארנה נאג', אטילה פטשאואר וג'רג' פילר זכתה במדליית הזהב.

בהיסטוריה של המשחקים, זו הייתה מדליית הזהב ההונגרית העשרים ושתיים, ותואר האליפות האולימפית השמיני לסייף הונגרי.

## הישגים
* אלוף אולימפי פעמיים (קבוצתי: 1928, 1932)
* שלוש פעמים אלוף אירופה (אישי: 1929; קבוצתי: 1930, 1931)
* אליפות אירופה מקום 3 (אישי: 1927)
* אלופת הונגריה (קבוצתי: 1927)

## חיים אישיים
בסוף שנות ה-20 עבד במשרד האדריכלות המלכותי ההונגרי בסולנוק. אז לקח חלק בהפעלה מחדש של מועדון הסיף סולנוק. מאוחר יותר הוא היה רואה החשבון הראשי של המחוז, ולאחר מכן הוא הפך למנהל משרד הביקורת העירוני של סקסארד.

## הנצחה
מ-1 ביולי 2013, רחוב בסולנוק נושא את שמו.

## לקריאה נוספת
* 

## קישורים חיצוניים

* דיולה גליקאיש, באתר MOB

## הערות שוליים

קטגוריה:אלופים אולימפיים: סייפים
קטגוריה:אלופים אולימפיים מהונגריה
קטגוריה:סייפים הונגרים
קטגוריה:משתתפי אולימפיאדת אמסטרדם (1928)
קטגוריה:משתתפי אולימפיאדת לוס אנג'לס (1932)
קטגוריה:הונגרים שנולדו ב-1893
קטגוריה:הונגרים שנפטרו ב-1948
איליה רזניק

**איליה רזניק** (ברוסית: **Илья Рахмиэлевич Резник**; נולד ב-4 באפריל 1938) הוא משורר, שחקן ותסריטאי סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית.

## ביוגרפיה
איליה ישראלסון נולד בשנת 1938 בלנינגרד למשפחה יהודית. אביו הגיע לברית המועצות עם משפחתו בשנת 1924 מקופנהגן. בשנת 1941 הוא גויס לשורות הצבא האדום, נמצא בקרבות עם ורמאכט ונפטר בבית חולים בסברדלובסק בשנת 1944. איליה הצעיר ביחד עם אמו פונו מלנינגרד הנצורה לסברדלובסק וחזרו ללנינגרד בשנת 1944. בשנת 1946 היא התחתנה שנית ועבדה להתגורר לריגה. נולדו לה שלושה ילדים שעלו לישראל. איליה הצעיר נותר עם סבו וסבתו מצד אבא בלנינגרד, אומץ על ידם באופן רשמי ושם האב ושם משפחתו שונו ל"רזניק" ול"רחמיאל" בהתאם. במשך שנים רבות הוא לא נפגש עם אמו ומשפחתה. שפת הדיבר במשפחה הייתה יידיש.

לאחר סיום בית ספר רזניק עבד בעבודות מזדמנות ובשנת 1958 החל לימודים במכון לאמנויות בלנינגרד אותו סיים בשנת 1962.

בשנת 1965 רזניק החל לשחק בבמת "תיאטרון של שם קומיסרז'בסקאיה" בעיר. באותה תקופה הוא התיידד עם אלכסנדר ברונביצ'י ואשתו אדיתה פייכה. בעידודם הוא התחיל לכתוב מילים לשירים. ברונביצקי הפגיש אותו עם מלחינים וחלק מהשירים בוצעו על ידי פייכה.

בשנת 1972 רזניק עזב את תיארטון ויחל לעסוק בכתיבת מילים לשירים. שיריו זכו לפופולריות גדולה בברית המועצות וברוסיה. הוא כתב שירים שהולחנו על ידי מקסים דונייבסקי, ריימונד פאולס ומלחינים נוספים. שיריו נכללו ברפרטואר של מיכאיל בויארסקי, אדיתה פייכה, אלה פוגצ'ובה, סופיה רוטרו, לאימה ואיקולה וזמרים נוספים.

משנת 1972 ועד למחצית שנות ה-90 של המאה ה-20 הוא כתב שירים רבים עבוד אלה פוגצ'ובה. בשנת 1988 הוא היה בין מקימי תחרות מוזקלית ביורמלה והיה בחבר שופטים.

בשנים 1990-1992 רזניק התגורר בארצות הברית. הוא כתב שירים לזמרים שהתגוררו שם כמו לובוב אוספנסקאיה ומיכאל שופוטינסקי.

בשנת 1993 רזניק חזר לרוסיה.

רזניק כתב תסריט למספר סרטים ושיחק במספר סרטים.

על פעילותו לרזניק הוענקו מספר עיטורים והוא קיבל מספר פרסים. בשנת 2003 הוא קיבל תואר אמן העם של הפדרציה הרוסית. 

רזניק היה נשוי מספר פעמים. מאשתו הראשונה יש לו בן ובת. כיום הוא נשוי בפעם השלישית. בשנת 2017 הוא התנצר. בשנת 202 הוא תמך בפלישת רוסיה לאוקראינה ואף כתב שיר המוקדש ללוחמים רוסים.

## קישורים חיצוניים

* ביוגרפיה 

## הערות שוליים

קטגוריה:שחקני תיאטרון רוסים
קטגוריה:שחקני תיאטרון יהודים
קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה יהודים רוסים
קטגוריה:משוררים רוסים
קטגוריה:משוררים יהודים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1938
ג'יימס ריקו

**ג'יימס בארול ריקו** (באנגלית: **James Barroll Ricaud**; 11 בפברואר 1808 – 24 בינואר 1866) היה פוליטיקאי אמריקאי. הוא כיהן כחבר בבית הנבחרים של מרילנד ובסנאט של מרילנד באמצע המאה ה-19. הוא ייצג את המחוז השני של מרילנד בבית הנבחרים של ארצות הברית בין השנים 1855–1859. מאוחר יותר הוא מונה לשופט מחוזי במרילנד.

## ביוגרפיה
### ראשית חייו
ג'יימס בארול ריקו נולד ב-11 בפברואר 1808, בבולטימור שבמרילנד, לרייצ'ל (לבית מילר) הייאט ובנג'מין ריקו. הוא למד בבתי הספר הציבוריים והשלים את לימודיו במכללת וושינגטון ב-1828. הוא למד משפטים ובשנת 1829 התקבל ללשכת עורכי הדין.

### קריירה
ממוזער|עמוד השער מתוך תקציר טקטיקות חיל הרגלים כולל תרגילים ותמרונים של חיל רגלים קל ורובאים לשימוש המיליציה של ארצות הברית פורסם על ידי מחלקת המלחמה בסמכות חוק הקונגרס של ה-2 במרץ 1829. מהדורה ראשונה זו נחתמה על ידי ג'יימס ב. ריקו וניתנה לג'ורג' ויקרס שלימים יהיה חבר הסנאט של ארצות הברית מטעם מרילנד. באוסף הפרטי של ה. בלייר האוול
ריקו החל לעסוק בעריכת דין בצ'סטרטאון.

בשנת 1834 נבחר כחבר בבית הנבחרים של מרילנד, וייצג את מחוז קנט. לאחר מכן כיהן כחבר הסנאט של מרילנד, וייצג את החוף המזרחי מ-1836 עד 1837 ואף כיהן כנשיא הזמני. הוא ייצג את מחוז קנט בסנאט מ-1834 עד 1843 ושוב בשנת 1864. הוא כיהן כאלקטור לנשיאות מטעם המפלגה הוויגית בשנות ה-30 וה-40 של המאה ה-19. בשנת 1850, כיהן כציר בוועידה החוקתית של מרילנד. ריקו נבחר כמועמד המפלגה האמריקאית לבית הנבחרים של ארצות הברית לקונגרסים ה-34 וה-35, מטעם מחוז הקונגרס השני של מרילנד, וכיהן בתפקיד מ-4 במרץ 1855 עד 3 במרץ 1859. לאחר סיום כהונתו חזר לעסוק בעריכת דין והתמנה לשופט חבר במחוז השיפוט ה-7 של מרילנד ב-1864 על ידי המושל אוגוסטוס ברדפורד וכיהן בתפקיד עד 1866.

### חיים אישיים
ב-29 בנובמבר 1831 התחתן ריקו עם אן אליזבת גורדון. ב-9 בדצמבר 1845 התחתן בשנית עם קורנליה ק. וורל. הייתה לו בת אחת, מרי רבקה. הוא היה אפיסקופל.

ריקו מת ב-24 בינואר 1866 בביתו בצ'סטרטאון, ונקבר בבית הקברות של כנסיית סנט פול בצ'סטרטאון.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:חברי בית הנבחרים של ארצות הברית ממרילנד
קטגוריה:בוגרי מכללת וושינגטון
קטגוריה:אמריקאים שנולדו ב-1808
קטגוריה:אמריקאים שנפטרו ב-1866
עזיז נסירזאדה

**עזיז נַסִירְזַאדֶ֫ה** (בפרסית: **عزیز نصیرزاده**, בתעתיק מדויק: **עזיז נצירזאדה**; 1964 – 28 בפברואר 2026) היה איש צבא בדרגת בריגדיר גנרל ופוליטיקאי איראני, שכיהן כשר ההגנה של איראן מאוגוסט 2024 ועד להריגתו במבצע שאגת הארי.

## ביוגרפיה
השתתף במלחמת איראן–עיראק ושימש ראש מטה חיל האוויר האיראני. שימש כמפקד חיל האוויר האיראני מאוגוסט 2018 עד ספטמבר 2021, עת מונה לסגן ראש המטה הכללי של הכוחות המזוינים של איראן, ושימש בתפקיד זה עד שנת 2024.

באוגוסט 2024 מונה על ידי נשיא איראן מסעוד פזשכיאן לשר ההגנה של איראן. נסירזאדה היה טייס מוסמך על מטוס F-14 טומקט. ב-28 בפברואר 2026 נהרג במבצע שאגת הארי.

## קישורים חיצוניים

## הערות שוליים

קטגוריה:שרי ההגנה של איראן
קטגוריה:ממשלת איראן
קטגוריה:אנשי צבא איראנים
קטגוריה:אישים שנהרגו במבצע שאגת הארי
קטגוריה:איראנים שנולדו ב-1965
קטגוריה:איראנים שנפטרו ב-2026
קטגוריה:מבצע עם כלביא
קטגוריה:מבצע שאגת הארי
עבאס עראקצ'י

**סייד עבאס עראקצ'י** (בפרסית: **سید عباس عراقچی**, בתעתיק מדויק: **סיד עבאס עראקצ'י**; נולד ב-4 בדצמבר 1962 בטהראן) הוא דיפלומט ופוליטיקאי איראני המשמש בתפקיד שר החוץ של איראן מאז 2024.

## ביוגרפיה
עבאס עראקצ'י השלים תואר ראשון ביחסים בין-לאומיים מבית הספר ליחסים בין-לאומיים, המזוהה עם משרד החוץ של איראן. לאחר מכן השלים תואר שני במדע המדינה מאוניברסיטת אזאד האסלאמית, סניף מרכז טהראן. בנוסף, הוא בעל תואר דוקטור במחשבה פוליטית מאוניברסיטת קנט.

עראקצ'י הצטרף למשרד החוץ של איראן בשנת 1989. בתחילת שנות ה-90 שימש כראש הנציגות הקבועה של איראן ב בג'דה שבערב הסעודית.

לפני שהפך לשגריר שימש עראקצ'י כמנכ"ל המכון למחקרים פוליטיים ובין-לאומיים (IPIS). מ-2004 עד 2005 היה מנהל בית הספר ליחסים בין-לאומיים.

שימש כשגריר איראן בפינלנד (1999–2003) וביפן (2007–2011).

שימש כסגן פוליטי במשרד החוץ בין השנים 2017 ל-2021. בעבר כיהן כסגן שר החוץ לענייני אסיה-האוקיינוס השקט וחבר העמים ולעניינים משפטיים ובין-לאומיים של משרד החוץ. שימש כמנהל המשא ומתן הראשי של איראן בשיחות הגרעין ה-P5+1, בממשלתו של הנשיא חסן רוחאני.

### שר החוץ
עראקצ'י מונה על ידי נשיא איראן החדש מסעוד פזשכיאן לשר החוץ שלו ב-11 באוגוסט 2024. התמנה לשר החוץ לאחר הצבעת אמון של המג'לס (הפרלמנט האיראני) ב-21 באוגוסט. עראקצ'י הביע תמיכה בציר ההתנגדות.

## קישורים חיצוניים

* 

## הערות שוליים

קטגוריה:שרי החוץ של איראן
קטגוריה:דיפלומטים איראנים
קטגוריה:איראנים שנולדו ב-1962
ג'ייקוב שאואר

**ג'ייקוב שאואר** (באנגלית: **Jacob Shower**; 22 בפברואר 1803 – 25 במאי 1879) היה פוליטיקאי אמריקאי, שכיהן כחבר בית הנבחרים של ארצות הברית.

## ביוגרפיה
שאואר נולד ב-22 בפברואר 1803 במנצ'סטר, מרילנד, היה מתופף במלחמת 1812 ולמד בבתי ספר פרטיים באמיטסבורג, מרילנד. בשנת 1825 השלים את לימודיו במחלקה הרפואית של אוניברסיטת מרילנד בבולטימור והחל לעסוק במקצועו במחוז קרול, מרילנד.

בשנת 1824 היה חבר מייסד במועדון אנדרו ג'קסון הראשון במדינה. כחבר המפלגה הדמוקרטית כיהן בבית הנבחרים של מרילנד בין השנים 1834 ל-1840, כפקיד בית המשפט המחוזי של מחוז קרול בין השנים 1842 ל-1850, וכציר בוועידה החוקתית של המדינה ב-1851. הוא נבחר מטעם המפלגה הדמוקרטית לבית הנבחרים של ארצות הברית לקונגרס ה-33, וכיהן מ-4 במרץ 1853 עד 3 במרץ 1855. לאחר סיום כהונתו בקונגרס, חזר לעסוק ברפואה, ומת ב-25 במאי 1879 במנצ'סטר שבמרילנד.

## קישורים חיצוניים
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בעלי תואר דוקטור מאוניברסיטת מרילנד
קטגוריה:אמריקאים שנולדו ב-1803
קטגוריה:אמריקאים שנפטרו ב-1879
מארק מינקוב

**מארק מינקוב** (ברוסית: **Марк Анатольевич Минков**; 25 בנובמבר 1944 – 29 במאי 2012) היה מלחין סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית. הוא ידוע בעיקר כמלחין מוזיקה לסרטים ושירים.

## ביוגרפיה
מארק מינקוב נולד בשנת 1944 במוסקבה למשפחה יהודית. בגיל חמש הוא התחיל לנגן בפסנתר וניסה להלחין. הוא המשיך ללמוד נגינה בבית ובהמשך החל ללמוד בבית ספר ליד הקונסרבטוריון של מוסקבה. לאחר סיומה בשנת 1964 הוא התחיל ללמוד הלחנה בקונסרבטוריון אצל אראם חצ'טוריאן. עוד בהיותו סטודנט הוא כתב מספר יצירות שמבוצעות גם כיום.

בשנת 1970 מינקוב קיבל הזמנה לכתוב מוזיקה לסדרת טלוויזיה "החקירה מנוהלת על ידי ידענים". לאור הצלחתה הוא קיבל הזמנות רבות להמשיך בתחום. בסך הכול מינקוב כתב מוזיקה לכ-60 סרטים.

בשנת 1974 מינקוב כתב אופרה לילדים לפי הזמנה של נטליה סץ. אופרה זו שנים רבות בוצע על ידי תיאטרון בניהולה של סץ.

שירים על מוזיקה של מינקוב נכללו ברפרטואר של לב לשצ'נקו, יוסיף קובזון, אלה פוגצ'ובה, ולרי לאונטייב וזמרים נוספים.

על פעילתו למינקוב הוענק תואר אמן העם של הפדרציה הרוסית (2003). בנוסף הוא קיבל מספר פרסים.

מינקוב נפטר במוסקבה בשנת 2012 מהתקף לב. הוא נטמן בבית העלמין ווסטריאקובסקויה.

## קישורים חיצוניים

* ביוגרפיה 
* 

קטגוריה:מלחינים רוסים
קטגוריה:מלחינים יהודים
קטגוריה:אמני העם של הפדרציה הרוסית
קטגוריה:רוסים שנולדו ב-1944
קטגוריה:רוסים שנפטרו ב-2012
פיליפ דה ברוקה

**פיליפ קלוד אלכס דה ברוקה** (בצרפתית: **Philippe Claude Alex de Broca**; 15 במרץ 1933 – 26 בנובמבר 2004) היה במאי קולנוע צרפתי שנודע בעיקר ביצירת קומדיות ודרמות היסטוריות.

## ביוגרפיה
פיליפ דה ברוקה נולד בפריז ב-15 במרץ 1933. אביו היה צלם. לאחר שסיים את לימודיו בבית הספר הטכני לצילום וקולנוע של פריז , התגייס דה ברוקה לצבא הצרפתי ושירת כצלם צבאי באלג'יריה.

אחרי שירותו הצבאי עבר תקופת התלמדות אצל  ו, ופרץ אל תעשיית הקולנוע הצרפתית כשהועסק כעוזר הבמאי של קלוד שברול בסרטו  ושל פרנסואה טריפו בסרטו "400 המלקות". למרות שהתמקצע בעיקר אצל קולנועני הגל החדש, דה ברוקה מצא את גישתם משעממת ו"אינטלקטואלית מדי", והעדיף ליצור קומדיות קלאסיות בסגנון אמריקאי.

את סרט הבכורה שלו, , הוא פרסם ב-1960. לאורך הקריירה שלו יצר 39 סרטים, כולל סדרת קומדיות בכיכובו של ז'אן-פול בלמונדו. רוב סרטיו של דה ברוקה זכו להצלחתם הגדולה ביותר בצרפת, אך כמה מהם, כגון  בכיכובו של בלמונדו ו בכיכובו של אלן בייטס, זכו להכרה בינלאומית. דה ברוקה היה נשוי שלוש פעמים והוליד שני ילדים.

דה ברוקה מת מסרטן בניי-סיר-סן ב-26 בנובמבר 2004, בגיל 71. נשיא צרפת ז'אק שיראק ספד לו ואמר כי הקולנוע הצרפתי איבד את "אחד ממשרתיו המוכשרים ביותר", במאי ש"נתן לצרפת כמה מהקומדיות המוצלחות ביותר שלה".

## קישורים חיצוניים

* 
* 

## הערות שוליים

קטגוריה:במאי קולנוע צרפתים
קטגוריה:צרפתים שנולדו ב-1933
קטגוריה:צרפתים שנפטרו מסרטן
קטגוריה:צרפתים שנפטרו ב-2004
.tw

[ממוזער|ה[סמליל הישן של הסיומת]]
**.tw** הוא סיומת האינטרנט הראשית של קוד המדינה באינטרנט (ccTLD) עבור טאיוואן (הרפובליקה הסינית). הסיומת מבוססת על קוד המדינה בתקן ISO 3166-1 alpha-2, שהוא TW, ונובע משם המדינה באנגלית (Taiwan). הרישום מתוחזק על ידי  (TWNIC), ארגון ללא מטרות רווח שמונה על ידי ועדת התקשורת הלאומית ומשרד התחבורה והתקשורת.

## תת-סיומות
קיימות מספר סיומות אינטרנט משניות, המצביעות על מטרת האתר:
* edu.tw: מוסדות חינוכיים ואקדמיים
* gov.tw: סוכנויות ממשלת הרפובליקה הסינית
* mil.tw: הכוחות המזוינים של הרפובליקה הסינית
* com.tw: חברות
* net.tw: ספקי שירותי אינטרנט ותקשורת
* org.tw: מוסדות ללא כוונת רווח
* idv.tw: אנשים פרטיים
* game.tw: גיימינג ומשחקים
* ebiz.tw: עסקים

בנוסף קיימות סיומות משניות בכתב סיני: 網路.tw (מקביל ל-net.tw), 組織.tw (מקביל ל-org.tw) ו-商業.tw (מקביל ל-com.tw).

## סיומות בין-לאומיות
ICANN הקצה שתי סיומות אינטרנט ראשיות בין-לאומיות לקוד המדינה .tw:
* 台灣: טאיוואן בכתב סיני מסורתי (שם DNS: xn--kpry57d)
* 台湾: טאיוואן בכתב סיני מפושט (שם DNS: xn--kprw13d)

## ראו גם
* סיומות אינטרנט לפי מדינה
* .cn (הרפובליקה העממית של סין)
* .hk (הונג קונג)

## קישורים חיצוניים

* 

קטגוריה:סיומות אינטרנט למדינות
קטגוריה:טאיוואן: כלכלה
When the Music's Over

"**When the Music's Over**" (בעברית: "**כשהמוזיקה נגמרת**") הוא שיר אפי של להקת הרוק האמריקאית הדלתות, המופיע באלבומם השני Strange Days שיצא בשנת 1967. זהו אחד השירים הארוכים יותר של הלהקה, שנמשך 11 דקות.

## מקור
כמו מספר שירים אחרים מאלבומם השני Strange Days, השיר הולחן לפני שללהקה היה חוזה הקלטות, ובוצע והורחב באמצע 1966 בויסקי אה גוגו בלוס אנג'לס. הופעה אחת כזו תועדה בהוצאה המחודשת של התקליט והסרט Live at the Hollywood Bowl ב-2012. הופעה משנת 1970 יצאה בשנת 2018 באלבום Live at the Isle of Wight Festival משנת 1970. מגזין הרולינג סטון ציטט את חבר להקת הדלתות ג'ון דנסמור שאמר: "לנגן את השיר הזה היה אינטנסיבי. הייתי צריך לקחת נשימה עמוקה לפני שניגנתי אותו, כי זה לא קצת פופ של שלוש דקות".

גרסת האלבום האחרונה הוקלטה בשנת 1967. ג'ים מוריסון רצה שהשיר יוקלט בהופעה חיה באולפן ללא אוברדאבים. עם זאת, לאחר שנעדר מהאולפן המקורי למשך 24 שעות, הוא גילה שהלהקה סירבה להקליט מחדש את השיר, והוא נדרש להקליט את השירה שלו על השירה של ריי מנזרק. מוריסון הקליט את שירתו בטייק אחד.

הגיטריסט רובי קריגר הסביר מאוחר יותר את הקושי בסולו הגיטרה שלו: "הסולו הזה היה באמת אתגר כי ההרמוניה סטטית. הייתי צריך לנגן 56 ברים על אותו ריף". מנזרק הצהיר כי קיבל השראה מ-"Watermelon Man" של הרבי הנקוק, כשהלחין את הפתיח לעוגב.

## משתתפים
* ג'ים מוריסון - שירה
* ריי מנזרק - קלידים
* רובי קריגר - גיטרה
* ג'ון דנסמור - תופים

## קישורים חיצוניים

## הערות שוליים

קטגוריה:סינגלים מ-1967
קטגוריה:שירי הדלתות
קטגוריה:שירים באנגלית
לוקאס מנדל

**לוקאס מנדל** (נולד ב-12 ביולי 1979) הוא פוליטיקאי אוסטרי מטעם מפלגת העם האוסטרית החבר בפרלמנט האירופי מאז נובמבר 2017. מ-2008 עד 2017 מנדל היה חבר בפרלמנט של אוסטריה תחתית.

## ביוגרפיה
לוקאס מנדל נולד כרביעי מתוך חמישה ילדים לויקטואר ואן דיצהויסן והאראלד מנדל. הוא סיים לימודי תקשורת באוניברסיטת וינה ב-2004.

## קריירה פוליטית
לוקאס מנדל החל את דרכו הפוליטית באגודת הסטודנטים האוסטרית  ואחר כך בתנועת הנוער של מפלגת העם האוסטרית . ב-2008 הוא נבחר לפרלמנט לפרלמנט של אוסטריה תחתית ושמר על כסאו ב-2013. בשנת 2010, מנדל גם מונה למזכ"ל ארגון העובדים של מפלגת העם האוסטרית . הוא כיהן בפרלמנט כנציג מחוז וינה אומגבונג  עד 2016, וכן כיהן כסגן ראש העיר גראסדורף  בין השנים 2015 ל-2017.

### חבר הפרלמנט האירופי
מנדל תפס את מושבה של אליזבת קוסטינגר  בפרלמנט האירופי ב-2017. במהלך כהונתו הראשונה כיהן בוועדה לאיכות הסביבה, בריאות הציבור ובטיחות המזון  ובוועדה לעתירות . לאחר הבחירות לפרלמנט האירופי 2019 עבר לוועדה לפיתוח , לוועדת החוץ  ולוועדת המשנה שלה לביטחון והגנה . מאוחר יותר הוא גם הצטרף לוועדה המיוחדת להתערבות זרה בכל התהליכים הדמוקרטיים באיחוד האירופי בשנת 2020.

בנוסף לתפקידיו בוועדה, מנדל עומד בראש משלחת הפרלמנט ליחסים עם חצי האי הקוריאני מאז 2020. כמו כן, לוקאס מחויב להעצים את יחסי האיחוד האירופי עם ישראל וקוסובו. הוא תומך בהתנחלויות.

## פעילויות אחרות

* חבר ברוטרי אינטרנשיונל
* חבר בראפיד וינה

## קישורים חיצוניים

* 

## הערות שוליים

קטגוריה:חברי הפרלמנט האירופי
קטגוריה:פוליטיקאים אוסטרים
קטגוריה:בוגרי אוניברסיטת וינה
קטגוריה:אוסטרים שנולדו ב-1979
UR-100

**UR-100**,  SS-11 mod.1 Sego לפי קוד דיווח נאט"ו היה טיל בליסטי לטווח בינוני מתוצרת ברית המועצות . הטיל נכנס לשירות בשנת 1967 והיה הטיל הנפוץ ביותר בשנות ה-70 של המאה ה-20. הוא יצא משירות בהדרגה תוך החלפתו בטיל אחר.
## היסטוריה
הטיל פותח בהובלת ולדימיר צ'לומיי במשרד משינוסטרויניה בעיר ראוטוב שב מחוז מוסקבה. לאחר סיום הפיתוח הטיל היה מיוצר במפעל של מרכז חרוניצ'ב למחקר מדעי וייצור בתחום החלל ובעיר אומסק.

בין מטרות הפיתוח היה לבנות טיל תוך קיצור זמן הנדרש לשיגור. לצורך כך פותחה שיטה שאיפשרה להיות לטיל מוכן להפעלה לאחר התדלוק במשך כול חיי הטיל. כתוצאה מכך היה ניתן לבצע שיגור כ-3 דקות לאחר החלטה. הטיל היה מיוצר עם חומר נפץ "קל" של כ-700 ק"ג ו"כבד" של כ-1,700 ק"ג.

ניסויי הטיל החלו בשנת 1965 ובשנת 1967 החל שירות מבצעי.

בסך הכול נבנו כ-990 יחידות כאשר בתקופת שיא היו בשירות 950 יחידות.

על בסיס הטיל פותח משגר מדגם "פרוטון".

בשנת 1971 פותח דגם UR-100K בעל אמינות גבוהה יותר ודיוק משופר. טווח טיסה הוגדל ל-12,000 ק"מ. טילים אחרונים מדגם זה יצאו משירות בשנת 1991.

## קישורים חיצוניים

* מידע על טיל 
* נתונים

קטגוריה:טילים בליסטיים סובייטיים
קטגוריה:טילי קרקע-קרקע
קטגוריה:נשק גרעיני במלחמה הקרה
היה היה – האמריקות

**היה היה – האמריקות** (בצרפתית: **Il était une fois... les Amériques**) היא סדרת טלוויזיה מונפשת חינוכית שנוצרה ובוימה על ידי אלבר בארייה. זוהי הסדרה הרביעית בזיכיון "היה היה", והיא עוסקת בתולדות אמריקה.

## עלילה
הסדרה מסבירה את ההיסטוריה של אמריקה במתכונת מותאמת לילדים, כאשר הפעולה מתמקדת סביב קבוצת דמויות אחת המופיעות בכל פרק העוסקת בבעיות התקופה המתוארות.

## פרקים

## ראו גם
* היה היה

## קישורים חיצוניים
* 

* 

קטגוריה:היה היה
קטגוריה:סדרות הנפשה צרפתיות
קטגוריה:סדרות טלוויזיה צרפתיות לילדים
קטגוריה:ערוץ הילדים: תוכניות רכש
קטגוריה:סדרות טלוויזיה צרפתיות שעלו לשידור בשנות ה-1990
ג'ורג'יאנה תאודורסקו

**מריה-ג'ורג'יאנה תאודורסקו** (ברומנית: **Maria-Georgiana Teodorescu**; נולדה ב-19 באוגוסט 1985) היא עורכת דין ופוליטיקאית רומנייה מטעם מפלגת הברית למען איחוד הרומנים  שנבחרה לחברה בפרלמנט האירופי ב-2024. היא סיימה לימודי משפטים באוניברסיטת יאשי ב-2008 וקיבלה תואר שני במשפט כלכלי ותואר דוקטור למדע המדינה מאוניברסיטת בוקרשט. היא מרצה באוניברסיטת טיטו מאיורסקו  ומתמחה במשפט פלילי. משנת 2009 עד 2010 כיהנה כסגנית נשיא ליגת הסטודנטים הרומנים בחו"ל .

היא תומכת בהתנחלויות וחברה בקבוצת העבודה המשותפת למען יהודה ושומרון בפרלמנט האירופי.

## קישורים חיצוניים
* 

## הערות שוליים

קטגוריה:פוליטיקאיות רומניות
קטגוריה:בוגרי אוניברסיטת יאשי
קטגוריה:בוגרי אוניברסיטת בוקרשט
קטגוריה:עורכות דין
קטגוריה:חברי הפרלמנט האירופי מטעם רומניה
קטגוריה:ילידות 1985
קטגוריה:רומנים שנולדו ב-1985
אדריאן-ג'ורג' אקסיניה

**אדריאן-ג'ורג' אקסיניה** (ברומנית: **Adrian-George Axinia**; נולד ב-18 באוקטובר 1977) הוא מהנדס אזרחי ופוליטיקאי רומני מטעם מפלגת הברית למען איחוד הרומנים  שנבחר לחבר בפרלמנט האירופי ב-2024. הוא סגן נשיא המפלגה וכיהן בבית הנבחרים של רומניה משנת 2020 עד 2024.

הוא תומך בהתנחלויות וחבר בקבוצת העבודה המשותפת למען יהודה ושומרון בפרלמנט האירופי.

## קישורים חיצוניים

## הערות שוליים

קטגוריה:פוליטיקאים רומנים
קטגוריה:חברי הפרלמנט האירופי מטעם רומניה
קטגוריה:רומנים שנולדו ב-1977
פאיז חנא

**פאיז חנא** הוא ראש המועצה מקומית תעשייתית מגדל תפן. קודם לכן כיהן כממונה על מחוז חיפה במשרד הפנים.

משנת 2006 שימש חנא במגוון תפקידים בשירות הציבורי והעירוני מטעם משרד הפנים, בין התפקידים שביצע: ראש ועדה קרואה במספר רשויות, חבר וממלא מקום נציג שר הפנים במוסדות התכנון והבנייה לסוגיהם, נציג השר במועצת רשות מקרקעי ישראל, סגן ממונה מחוז חיפה ועוד.

חנא רואה חשבון במקצועו ובעל תואר שני בביקורת ציבורית.

## קישורים חיצוניים
* 
*

## הערות שוליים

קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:מנהלים ישראלים
קטגוריה:עובדי משרד הפנים
קטגוריה:ראשי מועצת מגדל תפן
קטגוריה:ישראלים שנולדו במאה ה-20
הפנוטיפ המורחב

**הפנוטיפ המורחב** הוא ספר עיון משנת 1982 של הביולוג ריצ'רד דוקינס, שבו הציג המחבר מושג ביולוגי בעל אותו שם. הרעיון המרכזי של הספר הוא שאין להגביל את הפנוטיפ לתהליכים ביולוגיים כמו ביוסינתזה של חלבונים  או גידול רקמות, אלא להרחיב את כל ההשפעות שיש לגן על סביבתו, בתוך או מחוצה לגוף של האורגניזם הבודד.

דוקינס מחשיב את הפנוטיפ המורחב כהמשך ל"גן האנוכיי" (1976) המיועד לביולוגים מקצועיים, וכתרומתו העיקרית לתיאוריה האבולוציונית.

## קישורים חיצוניים
* 

קטגוריה:ספרי ריצ'רד דוקינס
קטגוריה:ספרי אבולוציה
קטגוריה:ספרי מדע פופולרי
פלנקטון: הסרט

**פלנקטון: הסרט** (באנגלית: **Plankton: The Movie**) הוא סרט הנפשה אמריקאי, מסוגת קומדיה מוזיקלית, אשר מבוסס על סדרת הטלוויזיה "בובספוג מכנסמרובע" שנוצרה על ידי סטיבן הילנבורג. הוא בוים על ידי דייב נידהם ונכתב על ידי קאז, כריס ויסקרדי ומר לורנס, המבוסס על סיפור מאת לורנס. בסרט מדבב לורנס, המדבב של פלנקטון, לצד שאר השחקנים הקבועים של הסדרה. הסיפור עוקב אחר פלנקטון, שעולמו משתנה לחלוטין כאשר תוכניתו לשליטה עולמית מסוכלת. זהו הסרט השני בסדרה של סרטי ספין-אוף של דמויות הזיכיון "בובספוג מכנסמרובע" בעקבות "סנדי צ'יקס מצילה את ביקיני בוטום" משנת 2024.

במרץ 2020, ViacomCBS הודיעה שהיא תפיק סרטי ספין-אוף של בובספוג להזרמת טלוויזיה. ביוני 2024, הוכרז סרט ספין-אוף שמציג את הדמות פלנקטון בראשותו עם צוות היצירה שלו. מאהויה ברידג'מן-קופר הלחין את הפרטיטורה, וברט מקנזי, לינדה פרי, מארק מות'רסבו ובוב מות'רס כתבו שירים מקוריים.

בדומה לקודמו, הסרט כולו הודלף באוגוסט 2024 לפני שחרורו, כהעלאת וידאו באינטרנט. הסרט הופץ רשמית בנטפליקס ב-7 במרץ 2025.

## תקציר העלילה
עולמו של פלנקטון משתנה לחלוטין כאשר תוכניתו לשליטה עולמית סוכלה.

## מדבבים

## הפקה
### רקע ופיתוח
במרץ 2020, דווח כי ViacomCBS תפיק שני סרטי ספין-אוף המבוססים על הסדרה בובספוג מכנסמרובע עבור נטפליקס. בפברואר 2022, במהלך שיחת משקיע, אמר מנכ"ל ניקלודיאון, בריאן רובינס, כי שלושה סרטי ספין-אוף מונעי אופי של בובספוג נמצאים בעבודות וכי הם ישוחררו באופן בלעדי בסטרימר פרמאונט+, כשהראשון יוקרן ב-2023. עם זאת, באפריל 2023, דווח שהראשון, "סנדי צ'יקס מצילה את ביקיני בוטום", יגיע במקום זאת לראשונה בנטפליקס ב-2024.

ביוני 2024, הוכרז שסרט ספין-אוף שני של בובספוג עבור נטפליקס, בשם "פלנקטון: הסרט", נמצא בהפקה ויציג את פלנקטון כדמותו הראשית. צוות הקול הקבוע של הסדרה של מר לורנס, קולם של פלנקטון, ג'יל טלי, טום קני, ביל פייגרברייק, קרולין לורנס, קלנסי בראון ורודג'ר באמפס אושרו לחזור על תפקידיהם. דייוויד נידהם הוכרז כבמאי הסרט, כאשר מר לורנס היה שותף לכתיבת הסרט, לצד קאז וכריס ויסקרדי.

### מוזיקה
מהוויה ברידג'מן-קופר הוכרזה כמלחינה, עם קארין רכטמן ואוטיס ראצ'מן כמפקחי מוזיקה. בנוסף, הסרט יכלול שירים מקוריים שנכתבו על ידי ברט מקנזי, לינדה פרי, מארק מות'רסבו ובוב מות'רסבו.

## הפצה
ממוזער|כרזת קידום עברית נוספת של הסרט
בדומה לסרט הקודם, הסרט כולו הודלף באינטרנט כהעלאת וידאו באוגוסט 2024 לפני יציאתו לאקרנים. הסרט יצא בנטפליקס ב-7 במרץ 2025.

## פרסים ומועמדויות

## קישורים חיצוניים

* 

## הערות שוליים

קטגוריה:סרטי אנימציה של ניקלודיאון
קטגוריה:בובספוג מכנסמרובע - סרטים
קטגוריה:סרטים מבוססי סדרות טלוויזיה
קטגוריה:סרטים אמריקאיים משנת 2025
קטגוריה:סרטי אנימציה ממוחשבת
קטגוריה:סרטי הנפשה מוזיקליים
מנגן ושר (סדרת טלוויזיה)

**מנגן ושר** היא סדרת טלוויזיה מוזיקלית ששודרה בyes הטלוויזיה בלוויין בשנת 2021. הסדרה, בכיכובו של הזמר בר צברי עוסקת במוזיקאי צעיר מראש העין, שהיה ילד פלא וחולם להיות זמר ים-תיכוני.

הסדרה ומשתתפיה הועמדו במספר קטגוריות בפרסי האקדמיה לטלוויזיה לשנת 2021 מתוכן זכו ששון גבאי בקטגוריית שחקן המשנה הטוב ביותר בסדרת דרמה וכותבי המוזיקה בפרס המוזיקה המקורית הטובה ביותר.

## עלילה
צברי מגלם את גילי חדד, מוזיקאי מראש העין שהתגלה כזמר בגיל צעיר וחלומו הגדול הוא להקליט שיר שיושמע ברדיו. חדד הוא בנו של אביחי חדד (אמיתי יעיש) שפגע במשפחה ונטש אותה.
לצד חדד מופיעים בסדרה אמו (דפנה דקל), אחותו תלמידת התיכון (קים אור אזולאי) ואחיו החייל בן (עדי אלון).

לאחר שאביו מת, נענה חדד להצעה של העבריין יחי (ששון גבאי), לו היה חייב אביו כספים, לעבוד עימו כנהג צמוד.

שם הסדרה לקוח מהשיר מנגן ושר שביצע אבנר גדסי ובדצמבר 1980 זכה עימו במקום השני בפסטיבל הזמר המזרחי.

## דמויות
* **גילי חדד** (בר צברי) - בנם של אביחי ושרי, ששר מגיל צעיר וחלומו הגדול הוא להצליח בתחום המוזיקה. לאחר שאביו נפטר, עובד כנהג אצל יחי ומבצע עבורו שליחויות. קרוב מאוד לאחותו הודיה.
* **שרי חדד** (דפנה דקל) - אלמנתו של אביחי, אמם של גילי, הודיה ובן. במהלך הפרקים מתקרבת לגבי, אחיו של אביחי.
* **יחי** (ששון גבאי) - עבריין, שלו היה חייב אביחי מאות אלפי שקלים. במהלך השבעה, מציע לגילי לעבוד אצלו כנהג בכדי לפרוע את החוב, מתאהב בשירה שלו ומחליט לקדם אותו מבחינה מקצועית. הודיה חושדת שהוא אחראי למותו של אביחי.
* **אביחי חדד** (אמיתי יעיש בן אוזיליו) - בן זוגה של שרי, אביהם של גילי, הודיה ובן. זמר עבר המסתבך בהימורים בלתי חוקיים ונהרג במהלך הפרק הראשון כשרכבו נשרף. עלילת הסדרה עוסקת בחקר נסיבות מותו.

## שירים
בסדרה מוצגים שירי מוזיקה ים-תיכונית בהם שירי זוהר ארגוב, שרית חדד, איתי לוי ועמיר בניון. בכל פרק מבצע צברי לפחות שיר אחד מהזמר הים-תיכוני.
אמנים מוכרים הופיעו בסדרה בהם יהודה קיסר, עדן חסון, יואב יצחק וישי לוי.

לסדרה נכתבו שירים חדשים שבר צברי ביצע כחלק מדמות הזמר. בין השירים היו "רק בשמחות" שכתב עם עדי לוי, "אין בי כאב", "מחפש מקום" ו-"מה בלילות" שחיבר אבי אוחיון. בסדרה הוצג תהליך הכתיבה הבדיוני של חלק מהשירים.

על פועלם המוזיקלי בסדרה זכו בפרסי האקדמיה לטלוויזיה לשנת 2021 אבי בללי, יעקב למאי, בר צברי, אבי אוחיון, לירון עמרם, עדי לוי ומתן דרור.

## ראו גם
*היורשת
*הד קולך

## קישורים חיצוניים
* 

* מנגן ושר באתר Yes הטלוויזיה בלוויין
* 
* 
*
* 
* 
* 

## הערות שוליים

קטגוריה:סדרות טלוויזיה ישראליות
קטגוריה:סדרות דרמה מוזיקליות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:Yes הטלוויזיה בלוויין: תוכניות וסדרות
חוק וגארד

**חוק וגארד** (**Vegard’s Law**) הוא תוצאה אמפירית הקובעת שפרמטר הסריג של תמיסה מוצקה של שני מרכיבים (תמיסה בינארית) הוא בערך ממוצע משוקלל של פרמטרי הסריג של שני המרכיבים באותה טמפרטורה. התוצאה התגלתה ב-1921 על ידי הפיזיקאי הנורווגי  באמצעות בדיקות קריסטלוגרפיה בקרני רנטגן של אבקות של תמיסות מוצקות שונות, וקרויה על שמו. כך, עבור תמיסה מוצקה כלשהי A_{1-x}B_x יינתן פרמטר הסריג שלה (a_{A_{1-x}B_x}) על ידי הביטי המתמטי הבא:

a_{A_{1-x}B_x}=(1-x) a_A + xa_B,

היכן ש-a_A ו-a_B הם הפרמטרי הסריג של המרכיבים A ו-B, בהתאמה, ו-x הוא השבר המולרי של B בתמיסה המוצקה.

למשל, יישום חוק וגארד לתמיסה המוצקה (הסגוסגת) של סיליקון (Si) וגרמניום (Ge) ייתן:

a_{Si_{1-x}Ge_x}=(1-x) a_{Si} + xa_{Ge}.

החוק ישים לא רק לתמיסות של יסודות, אלא גם לתמיסות של תרכובות. לדוגמה, פרמטר הסריג של התרכובת הטרנרית AlGaAs, כלומר התמיסה המוצקה של שתי התרכובות הבינאריות גליום ארסניד (GaAs) ו (AlAs), יינתן על ידי הביטוי:

a_{AlGaAs}=a_{{Al_x}Ga_{1-x}As}=xa_{AlAs}+(1-x)a_{GaAs},

היכן שהשבר המולרי של AlAs בתמיסה הוא x.

חוק וגארד מניח שלשני המרכיבים של התמיסה המוצקה (A ו-B, או GaAs ו-AlAs בדוגמה האחרונה) יש, בצורתם הטהורה (כלומר לפני שעורבבו) אותו מבנה גבישי (וכך גם לתמיסתם).

למעשה, רק לעיתים רחוקות מצייתות תמיסות מוצקות לחוק וגארד באופן מושלם. בדרך כלל נצפו סטיות מההתנהגות הליניארית. עם זאת, משתמשים בחוק לעיתים קרובות כדי להעריך את פרמטר הסריג של תמיסה מוצקה, כאשר אין נתונים ניסיוניים זמינים עבורו. לעומת זאת, עבור מערכות שמקיימות את חוק וגארד, אפשר להשתמש בו כדי להעריך את הרכב התמיסה מתוך מדידת פרמטר הסריג שלה, אותו ניתן לקבל מנתוני עקיפה בקרני רנטגן. למשל אפשר לחשב את ההרכב של תמיסה מוצקה  InAsSb, של המוליכים למחצה  (InAs) ו (InSb), מתוך פרמטר הסריג המדוד שלה, ועל סמך ידיעת פרמטרי הסריג של מרכיביה. לדוגמה, אם נמדד פרמטר סריג בגודל של 0.61 ננומטרים, ניתן לחשב שהשבר המולרי (x) של InSb בתמיסה הוא 9.5% (פרמטרי הסריג של InAs ו-InSb הם 0.60584 ו-0.64794 ננומטרים, בהתאמה):

a_{InAsSb}=a_{InAs_{1-x}Sb_x}=0.61 nm=(1-x)a_{InAs}+xa_{InSb}=(0.60584 nm)(1-x)+(0.64794nm)x=0.60584+0.0421x

## חוק וגארד ופער הפסים של תמיסות מוליכים למחצה
בחלק קטן של התמיסות הבינאריות של מוליכים למחצה גם פער הפס הוא בערך פונקציה ליניארית של פרמטר הסריג. לכן, אם פרמטר הסריג של התמיסות הללו מקיים את חוק וגארד, אפשר לכתוב גם קשר ליניארי בין פער הפסים להרכב. למשל, התמיסה של AlGaAs, שהוזכרה קודם, מקיימת את התנאים הללו, ולכן עבורה ניתן לכתוב את פער הפסים (E_g) באמצעות הביטוי הבא:

E_{g,AlGaAs}=xE_{g,AlAs}+(1-x)E_{g,GaAs}

תלות ליניארית כזו של פער הפסים של התמיסה המוצקה בפרמטר הסריג קיימת גם, למשל, בתמיסות המוצקות כספית קדמיום טלוריד וכספית קדמיום סלניד. בקירוב די טוב היא קיימת גם בתמיסות של אינדיום גליום פוספיד. אבל ברוב התמיסות הבינאריות של מוליכים למחצה לא קיימת תלות ליניארית כזו. התלות של פער הפסים של התמיסות הללו מראה עקמומיות, קשתיות (bowing), כלפי מטה. במקרה זה יש להוסיף לנוסחה איבר שלישי המכיל את פרמטר הקשתיות b. זה המצב למשל בתמיסות של InAsSb שהוזכרו למעלה:

E_{g,InAsSb}=xE_{g,InSb}+(1-x)E_{g,InAs}-bx(1-x).

## קישורים חיצוניים
* דוגמה של דיאגרמת פער פסים - קבוע סריג של מוליכים למחצה מ ומהמשפחות , ו- בטבלה המחזורית, עם קווי הקשר עבור : .

## הערות שוליים

קטגוריה:קריסטלוגרפיה
קטגוריה:הנדסת חומרים
קטגוריה:מטלורגיה
קטגוריה:מינרלוגיה
קטגוריה:סגסוגות
דבק מובהק

**הדבק המובהק** (שם מדעי: *Remora remora*; רימורה רימורה) הוא דג ימי פלגי השייך למשפחת האכינים. סנפיר הגב שלו, פועל ככוס יניקה, ויוצר ואקום כדי לאפשר לו להיצמד לבעלי חיים ימיים גדולים יותר, כגון לווייתנים, דולפינים, כרישים וצבי ים, איתם הוא מקיים מערכת יחסים סימביוטית

## מאפיינים פיזיים
לרמורה המצוי סנפיר גב דמוי מוצץ וסנפיר אנאלי. גופו יכול להיות בצבע חום, שחור או אפור. והוא יכול להגיע לגודל של כ- באורך כולל, אם כי רובם אינם גדולים מ . המשקל המקסימלי הידוע של מין זה הוא .

## ביולוגיה והתנהגות
הדבק המובהק ובעל החיים שעליו נתפס משתתפים במערכת יחסים סימביוטית. הדבק מועיל למארח בכך שהוא ניזון מהטפילים שלו, אם כי הוא מגביר את כוח הגרר הפועל עליו, בייחוד במקרים שבהם מארח נושא כמה דגי דבק. הדבק המובהק לא יכול לשרוד במים עומדים; הוא זקוק לזרימת מים על הזימים שלו כדי לנשום, והמארח שלו מספק לו מים נעים לנשימה, זרימה קבועה של מזון, תחבורה, והגנה. ההיצמדות של הדבק למארח יכולה להימשך עד שלושה חודשים. במהלך תקופה זו, הדבק יכול להזיז את מקום ההיצמדות שלו אם הוא מרגיש מאוים. 

## בית גידול
דבק זה מצוי בדרך כלל במים ימיים חמים ונצפה במערב הים התיכון, באוקיינוס האטלנטי ובים הצפוני.
ממוזער| תצוגת מוזיאון, מראה הגב

## רבייה
זוג מזדווג עשוי להיצמד לאותו מארח, ולקיים נאמנות מארח. לא ברור מתי במהלך השנה משריץ הדבק המובהק, ומעט ידוע על התנהגות הרבייה של הדג.

## אוכל ותזונה
הדבק נוזון משאריות מזון מהמארח שלה, כמו פלנקטון ושטרגליים טפילים.

## חשיבות לבני אדם
לא ידועות השפעות שליליות של הדבק המובהק על בני אדם. מדי פעם דבקים נתפסים כמלכוד לוואי של דיג ומוכנסים לאקווריומים. דגי דבק שימשו בדיג בעבר - שיטה אחת כוללת קשירת חוט דיג לדבק, והמתנה עד שהוא יצמד לדג גדול יותר.

שמות נפוצים אחרים לדג הדבק, הכוללים דג מוצץ, מוצץ מצוי, מוצץ כריש, מוצץ חום, וטייס כריש.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:דגי הים התיכון
קטגוריה:דגי האוקיינוס האטלנטי
Alla andra får varann

"**Alla andra får varann**" (בעברית: "**כל האחרים מקבלים אחד את השני**") הוא שיר שהוקלט על ידי הזמרת השוודית סיב מאלמקוויסט. השיר, שנכתב על ידי אוקה גרהרד והולחן על ידי אולף קלקוויסט, ייצג את שוודיה באירוויזיון 1960.

## רקע
במרכז מילות השיר עומדת אישה אשר כותבת לאהובה לשעבר ומייחלת שיום יבוא והם יתייחדו שוב.

## באירוויזיון

ב-29 במרץ 1960, גמר האירוויזיון, שרה מאלמקוויסט שנייה בסדר ההופעות, לפני לוקסמבורג אחרי הממלכה המאוחדת. לבסוף, השיר הגיע למקום העשירי מתוך שלוש עשרה מקומות, וקיבל ארבע נקודות. שוודיה העניקה את הניקוד הגבוה ביותר (4) לבלגיה ולצרפת, שניצחה לבסוף.

## קישורים חיצוניים

## הערות שוליים

קטגוריה:שירי אירוויזיון 1960
קטגוריה:שירי שוודיה באירוויזיון
קטגוריה:שירים בשוודית
קטגוריה:שירי אהבה
מארי ריים

**מארי ריים** (בגרמנית: **Marie Reim**; נולדה ב-8 במאי 2000) היא זמרת שלאגר גרמנייה.

## שנותיה הראשונות
ריים נולדה ב-8 במאי 2000 לזמרת מישל ולמתיאס ריים. היא גדלה בעיר קלן, ובגיל 15 עזבה את בית הוריה. היא דוברת הולנדית, זאת לאחר שלמדה בבית ספר בבסט שבהולנד.

## קריירה
בשנת 2012 הופיעה עם אמה בתוכנית "Das Herbstfest der Überraschungen", וביצעה את השיר "Gib nicht auf". שלוש שנים אחר-כך שרה את "Zieh vor dir selber den Hut" בתוכנית **'. בתחילת [[2017]] ליוותה את אמה בסיבוב ההופעות שלה, ושרה איתה שיר אחד בכל קונצרט.

ב[[ינואר]] [[2018]] חתמה על חוזה הקלטות עם [[חברת התקליטים]] [[אריולה]]. ב[[פברואר]] [[2020]] הוציאה את הסינגל הראשון שלה, "SOS". הוא נכתב על ידי טים פיטרס, ורנר פטרסבורג ואלכסנדר שולץ, שעבדו עם הוריהם בעבר. אלבום הבכורה שלה, **', יצא ביוני 2020. בספטמבר 2020 ערכה קונצרט סולו ראשון ב-Waldbühne Rügen.

בשנת 2024 השתתפה בקדם הגרמני לאירוויזיון 2024, *[[גרמניה באירוויזיון 2024#Eurovision Song Contest – Das deutsche Finale 2024|Eurovision Song Contest – Das deutsche Finale 2024]]*, עם השיר "Naiv", שהגיע למקום השישי.

## דיסקוגרפיה
### אלבומי אולפן
* 2020: **'
* 2022: **'

## קישורים חיצוניים

## הערות שוליים

קטגוריה:זמרות גרמניות
קטגוריה:גרמנים שנולדו ב-2000
קטגוריה:ילידות 2000
מיכל נאמן (מדענית)

**מיכל נאמן** היא פרופסור לביולוגיה שכיהנה כסגנית נשיא מכון ויצמן למדע, כדקאנית הפקולטה לביולוגיה וכראש המרכז לפיזיקה ביולוגית במכון ויצמן למדע.

## ביוגרפיה
מיכל נאמן נולדה וגדלה ברחובות.

בשנת 1981 קיבלה תואר ראשון בכימיה ובביולוגיה מהאוניברסיטה העברית בירושלים. בשנת 1989 קיבלה תואר דוקטור ממכון ויצמן למדע. בשנים 1989–1991 שהתה בפוסט-דוקטורט במעבדות לוס-אלאמוס בארצות הברית.

בנובמבר 1991 הצטרפה לסגל המחלקה לבקרה ביולוגית במכון ויצמן למדע.

נבחרה לכהן כדיקנית הפקולטה לביולוגיה וכראש מרכז לפיזיקה ביולוגית על-שם קלור במכון ויצמן למדע.

היא זוכת פרס לינדנר לשנת 1999. הפרס ניתן על שמו של יוחנן לינדנר, נשיא האגודה לאנדוקרינולוגיה, דקאן הפקולטה לביולוגיה במכון ויצמן ובעל פרס ישראל. פרס לינדנר הוא הפרס היוקרתי ביותר של האגודה לאנדוקרינולוגיה המוענק לחוקרים צעירים עבור הישגים מדעיים.

נבחרה כחברה באגודה האירופית לתהודה מגנטית ברפואה ובביולוגיה.

כיהנה כמנהלת מכון סגול לאריכות ימים במכון ויצמן למדע. במסגרת המכון מתקיים מחקר מדעי בינתחומי של תופעות הקשורות בהזדקנות ובאריכות ימים, ובכלל זה בתחומי הנוירוביולוגיה, מטבוליזם, תזונה ומחלות לב וכלי דם.

נאמן עוסקת שנים רבות במחקרים  בתחומי הביולוגיה, גנטיקה מולקולרית ודימות תהודה מגנטית.

קבוצה מהמחלקה לבקרה ביולוגית במכון ויצמן למדע, בראשות פרופ' מיכל נאמן, גילתה גן העשוי לדווח ביעילות על תהליכים ביולוגיים. גן זה, הקרוי פריטין, מקודד לחלבון שממלא תפקיד חשוב בגוף: הוא לוכד ברזל מהתאים ומנטרל אותו. באמצעות הגברת הביטוי של הגן (דבר שגורם להגדלת שיעור החלבון פריטין בגוף), אפשר להגדיל את אגירת הברזל. השינויים בכמות הברזל ניתנים לזיהוי באמצעות MRI - ללא צורך במתן חומר חיצוני נוסף כלשהו. הרעיון הזה החל במחקר משותף של פרופ' נאמן עם ד"ר יואב צתרי.

בתקופת מגפת הקורונה, קבוצת המחקר שלה זכתה במלגה של הקרן הלאומית למדע שבחרה 25 קבוצות חוקרים שקבלו מענקי המחקר במסגרת המחזור הראשון של תוכנית killCorona.

כיהנה כסגנית נשיא מכון ויצמן למדע משנת 2014 עד ל-2019.

נאמן שותפה בוועדת השיפוט של תוכנית מלגות אלון לקליטת סגל מצטיין בתחום מדעי החיים של המועצה להשכלה גבוהה.

מאז שבעה באוקטובר היא נציגת מכון ויצמן לנושא החרם האקדמי על ישראל באוניברסיטאות.

נבחרה ליו"ר עמותת "בשער" החל מ-1 במרץ 2026.

## קישורים חיצוניים
* Prof. Michal Neeman, באתר של מכון ויצמן למדע
* Michal Neeman's Lab, באתר של מכון ויצמן למדע

## הערות שוליים

קטגוריה:סגל מכון ויצמן למדע: ביולוגיה
קטגוריה:חוקרות ישראליות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מאלידומה פטריס סומה

**מאלידומה פטריס סומה** (בצרפתית: **Malidoma Patrice Somé**; 30 בינואר 1956 – 9 בדצמבר 2021) היה סופר ומנחה סדנאות, בעיקר בתחום הרוחניות. נולד בקהילת דאגרה בדאנו, בורקינה פאסו, מערב אפריקה. גודל על ידי כמרים ישועים מגיל ארבע. למד השכלה גבוהה במערב, ורוב חייו הבוגרים היה בארצות הברית ובאירופה.

## ביוגרפיה
בגיל ארבע הורחק סומה מקהילת דאגרה על ידי אביו, ונלקח לפנימייה ישועית שם קיבל חינוך מערבי על ידי הכמרים. לדברי סומה, הוא סבל 16 שנות התעללות פיזית ורגשית מצד הכוהנים, ועזב את בית הספר כשהיה בן עשרים ושב לכפר הולדתו. עם שובו התקשה להשתלב בדת השבטית המסורתית ובמנהגים של בני דגארה בשל היעדרותו הממושכת מתרבות הוריו, ובשל האינדוקטרינציה שעבר לנצרות ול"עולם האדם הלבן". זקנים מהכפר אמרו שהם מאמינים שרוח אבותיו של סומה נסוגה מגופו ושהוא כבר עבר טקס מעבר לגבריות בעולם הלבן. למרות זאת, הסכימו לתת לו לעבור טקס גבריות מאוחר עם קבוצה צעירה יותר של זכרים בשבט. כל הזכרים בקהילה עוברים את טקס הגבריות. סומה אמר שלאחר שגדל מחוץ לתרבות ואינו דובר את השפה, תהליך ה"באור" (baor) בן החודש, שלפי המסורת המקומית מאחד את הנשמה והגוף, היה מסוכן יותר עבורו מאשר עבור בני הנוער בני תרבות הדגרה שעוברים את הטקס.

סומה כתב שכל אדם נולד עם גורל וזוכה לשם שמשקף את הייעוד הזה. סומה אמר שפירוש שמו, Malidoma, הוא "ידיד האויב / הזר". סומה כתב שהוא מאמין שייעודו להגיע לקהל המערבי ולקדם הבנה בין תרבויות מערביות ואפריקניות.

סומה חי בארצות הברית כעשר שנים והשלים דוקטורט באוניברסיטת ברנדייס, הוא חזר לבורקינה פאסו לנישואים מאורגנים מראש (בשידוך) עם סובונפו סומה (Sobonfu Somé), משבט הדגרה. מאוחר יותר התגרשו. גרושתו מתה בשנת 2017.

### השכלה
סומה החזיק בשלושה תארים שניים ושני דוקטורטים מאוניברסיטת סורבון וברנדייס.

לפני מותו, סומה הנחה ריטריטים של חניכה וגילוי עתידות של דת הקנדומבלה וסדנאות של דתות אחרות בארצות הברית ובאירופה, והקים קהילה בחוף המזרחי של ארצות הברית.

## לקריאה נוספת

* *Ritual: Power, Healing and Community*, Swan and Raven (1993). 
* *Of Water and the Spirit: Ritual, Magic and Initiation in the Life of an African Shaman*, Tarcher/Putnam (1994). 
* *The Healing Wisdom of Africa*, Tarcher/Putman (1999). 


* 


## קישורים חיצוניים
* 

* Ancestral Wisdom Bridge Foundation קבוצת "Indigenous African Spirit Technologies" של Somé
* ביוגרפיה של סומה, מחבר "על המים והרוח", במסורות הדתיות של אפריקה והתפוצות האפריקאית
* איך להיות גבר: ראיון וידאו עם סומה מאת elephant journal

## הערות שוליים

קטגוריה:סגל אוניברסיטת מישיגן
קטגוריה:בוגרי אוניברסיטת ברנדייס
קטגוריה:בוגרי אוניברסיטת פריז
קטגוריה:ילידי 1956
קטגוריה:נפטרים ב-2021
מעילה (סדרת טלוויזיה)

**מעילה** היא סדרת דרמה ישראלית בבימויו של יותם גנדלמן ששודרה ב-yes בשנת 2021. הסדרה, בכיכובם של השחקנים דאנה איבגי ויהודה לוי עוסקת בפרשת המעילה בבנק למסחר.

הסדרה ומשתתפיה הועמדו בארבע קטגוריות בפרסי האקדמיה לטלוויזיה לשנת 2021 מתוכן זכתה דאנה איבגי בקטגוריית שחקנית ראשית בסדרת דרמה.

## עלילה
אתי אלון (דאנה איבגי) היא עובדת הבנק למסחר, נשואה ואשת משפחה אשר הצליחה למעול בכספי לקוחותיה ולגנוב מחשבונותיהם למעלה מרבע מיליארד שקלים. כספי המעילה הועברו ברובם לאחיה עופר מקסימוב (יהודה לוי), מהמר כפייתי שהסתבך עם ארגוני פשע.

עופר הוא הבן המועדף במשפחה בוכרית פטריארכלית שבה מעמדה כמעט ולא קיים והיא נאמנה אליו אף יותר מלבעלה (חנן סביון). אביו (דובר קוסאשווילי) מכור אף הוא להימורים המכלים את כל כספיו.

בסדרה מתוארים דרך הפעולה המקצועית במערכות הבנק, בה העבירה אלון בין חשבונות הלקוחות המבוגרים בכדי להסתיר את משיכת הכספים מפני מנהל הסניף (שלום אסייג) ולצידה הפן הרגשי של מערכת היחסים המורכבת והלא שוויונית בין אתי לעופר והשתלשלות האירועים שמובילים לבסוף לחשיפת הפרשה והרשעתם.

בסדרה משחקים גם שני קליין כאשתו של עופר ואיציק כהן.

## ביקורת
הסדרה זכתה לביקורת מעורבות מצד מבקרי הטלוויזיה. בין מבקרי הסדרה היו שהצביעו על רמת המשחק בה שצוין כלא אמין ושחזור הדמויות תוך שימוש באביזרי איפור זולים. "מעילה" הושוותה לסדרת הטלוויזיה "האישה שגנבה" ששודרה כמה חודשים לפניה בקשת 12.. משבחי הסדרה ציינו לטובה את צוות השחקנים, את רמת המשחק, את הדרמטיות וההתקדמות במשפחת מקסימוב במעילה עצמה.

## ראו גם
* אתי אלון - האישה שגנבה 250 מיליון - סדרה ששודרה במקביל בקשת 12

## קישורים חיצוניים

* "מעילה", באתר Yes הטלוויזיה בלוויין
* 
* 
* 
* 
* 
* 
* 

## הערות שוליים

קטגוריה:סדרות טלוויזיה ישראליות
קטגוריה:סדרות דרמה מוזיקליות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:Yes הטלוויזיה בלוויין: תוכניות וסדרות
לוקאס ונטורה

**לוקאס דה סוזה ונטורה** (בפורטוגזית: **Lucas de Souza Ventura**; נולד ב-19 במאי 1998 בלאופולדינה שבמינאס ז'ראיס, ברזיל) הוא כדורגלן ברזילאי המשחק בעמדת הקשר האחורי בקבוצת הפועל באר שבע מליגת העל הישראלית.

## קריירת מועדונים
ונטורה גדל במחלקת הנוער של קרוזיירו. בשנת 2017 החל לשחק בקבוצה הבוגרת של המועדון במסגרת ליגת העל הברזילאית, ובסך הכל ערך 24 הופעות ליגה במדי המועדון. במהלך תקופתו במועדון הושאל לרסיפה ולאוואי מליגת העל הברזילאית, ולבואה אספורטה מהליגה הברזילאית השלישית.

ב-24 בינואר 2023 חתם ונטורה פורטימוננסה מליגת העל הפורטוגלית. ב-6 בפברואר ערך את הופעת הבכורה שלו במועדון, בניצחון 1-0 על פאסוש די פריירה במסגרת המחזור ה-19 בליגה לעונת . בסך הכל ערך 44 הופעות ליגה במדי המועדון, רובן בליגת העל הפורטוגלית, והבקיע שני שערים.

ב-2 בספטמבר 2024 חתם ונטורה בהפועל באר שבע מליגת העל הישראלית. ב-14 בספטמבר ערך את הופעת הבכורה שלו במועדון, בהפסד 1-0 למכבי תל אביב במסגרת המחזור השלישי בליגה לעונת 2024/2025.

## תארים
; הפועל באר שבע
* **[[גביע המדינה בכדורגל|גביע המדינה]]:** 2024/2025
* **[[אלוף האלופים]]**: 2025

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קרוזיירו
קטגוריה:כדורגלני רסיפה
קטגוריה:כדורגלני פורטימוננסה
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ברזילאים שנולדו ב-1998
מגדלור נוסי אלנהנה

**מגדלור נוסי אלנהנה** (באנגלית: **Nosy Alañaña Light** או **Nosy Alagnagna Light** או **Île aux Prunes Light**; בצרפתית: **Phare de l'Île aux Prunes**) הוא מגדלור פעיל בנוסי אלנהנה , מחוז טומאסינה  שבמדגסקר. מגדלור זה הוא המגדלור ה-24 הגבוה ביותר בעולם, והגבוה ביותר ביבשת אפריקה, עם גובה של .

המגדלור, שנבנה מבטון ב-1931–1933, מתומן וצבוע בלבן, למעט החלק העליון, הפנס והמרפסת שצבועים בשחור. המגדלור פולט שלושה הבזקי אור לבנים במרווחים של חמש שניות כל 25 שניות. טווח הראות של הבזקי האור הוא 23 מיילים ימיים.

## לקריאה נוספת
* List of Lights, Pub. 112: Western Pacific and Indian Oceans Including the Persian Gulf and Red Sea, הסוכנות הלאומית למודיעין חזותי וגאוגרפי, עמוד 525

## קישורים חיצוניים

## הערות שוליים

קטגוריה:מדגסקר: מבנים
נוסי אלנהנה